אהבתי יותר את החומר המוקדם שלך
יבוא יום ואתם תשרקו לי בוז ; תבואו אלי ותגידו ; אודי שרבני, ; אהבתי יותר את החומר המוקדם שלך ; וכל זה. ; ואני לא אגיב אני אחייך (וכל זה) ; יבואו אנשים, יאשימו אותי במשהו ; רק כדי להרגיש בעלי דיעה ; זה יהיה כאילו ; בגדתי באיזו מדינה ; כאילו החבל מחכה רק לי ; כאילו האבנים ; היותר מחודדות לסקילה ; נבחרו ממיטב מדרכות העיר ; ואסופת אצבעות אמה ; מהסוג היותר מאשים ; נבחרו בגמר אס אמ אסי. ; וזאת, כל זאת ; רק כדי להגיד לי שהתמסחרתי ; שפעם הייתי יותר טוב ; שהחומר המוקדם שלי היה יותר טוב ; וכל זה. ; ואז יבוא יום ותתרפסו אלי ; תבואו אלי ותגידו ; אודי שרבני, ; לא ידעתי שכתבת את השיר הזה ; בתקופה של החומר המוקדם שלך.; 